இராமனது குறிப்பு கோலம் புனைந்து வருதலே என்று வீடணன் உரைக்க, சீதை ஒருப்படுதல் என்றனள், இறைவி; கேட்ட இராக்கதர்க்கு இறைவன், 'நீலக் குன்று அன தோளினான் தன் பணியினின் குறிப்பு இது' என்றான்; 'நன்று' என நங்கை நேர்ந்தாள், நாயகக் கோலம் கொள்ள; சென்றனர், வான நாட்டுத் திலோத்தமை முதலோர், சேர.	28 தேவமாதர்கள் சீதைக்குக் கோலம் புனைதல் மேனகை, அரம்பை, மற்றை உருப்பசி, வேறும் உள்ள வானக நாட்டு மாதர் யாரும், மஞ்சனத்துக்கு ஏற்ற